Obr_ D3b: Dodatna navodila o postopku diplomiranja 
Somentorstvo
V utemeljenih primerih je somentor izjemoma lahko tudi:
–   predavatelj VSŠ ali
–   oseba, ki izpolnjuje pogoje za mentorja ali izobraževalca pri praktičnem izobraževanju študentov ali
–   oseba, ki nima najmanj višješolske izobrazbe, ima pa ustrezne strokovne reference, o čemer na podlagi predloženih dokazil o strokovnih referencah odloča študijska komisija (strokovne reference so sestavni del obrazca Obr D1, obrazec Prijava teme diplomske naloge).

Preverjanje avtentičnosti diplomske naloge
Vsaka diplomska naloga je s strani mentorja preverjena z orodjem za preverjanje avtentičnosti (programska oprema za preverjanje plagiatorstva). Uporaba diplomskih in drugih lastnih del iz predhodnih izobraževalnih programov ali drugih objav v nespremenjeni obliki oziroma v obsegu več kot 30 % predloženega dela brez ustreznega citiranja se obravnava kot plagiatorstvo.
Poleg plagiatorstva tudi ni dovoljeno diplomske naloge sestaviti večinoma iz povzetkov ali citatov, čeprav so le-ti ustrezno navedeni in citirani (t. i. »kliping«). Takih povzetkov in citatov je lahko do 30 % vsebine naloge. Razmejitev med lastnim delom avtorja in vsebino, ki jo je avtor povzel drugje, mora biti jasna. Mentor lahko preveri izvirnost dela tudi s programom za preverjanje plagiatorstva.

Lektorstvo
Diplomska naloga mora biti lektorirana. Lektor je oseba, ki ima dodiplomsko izobrazbo s področja slovenščine, torej je prof. slov. ali univ. dipl. slov. ali mag. prof. slov. Prav tako je lektor oseba, ki ima podiplomsko izobrazbo s področja slovenščine z znanstvenim nazivom mag. ali dr. Samo v primeru znanstvenega naziva je potrebno ob prijavi na diplomski izpit predložiti kopijo listine  o izobrazbi, s katere je razvidna znanstvena stroka. 

Postopek v primeru morebitnih popravkov diplomske naloge:

· referat za študente v roku 3 dni po prejemu diplomske naloge opravi tehnični pregled naloge v skladu z Oblikovno tehničnimi navodili VSŠ (v primeru neskladij študenta pozove, da v 2 dneh odstrani nepravilnosti in ponovi postopek prijave na diplomski izpit). V primeru zamude se študenta uvrsti na naslednji razpisan datum diplomskega izpita. Tehnično brezhibno diplomsko nalogo pošlje referat za študente mentorju in članu komisije za zagovor. Referat za študente obvesti študenta o datumu in uri zagovora, najmanj 5 dni pred diplomskim izpitom;
· član komisije mora v  2 delovnih dneh po prejemu naloge podati svoje mnenje o ustreznosti naloge mentorju; 
· če član mnenja ne poda v roku, se šteje, da je diplomska naloga ustrezna;  
· v primeru neskladij mentor v roku 2 dni študenta obvesti o morebitnih popravkih in ga pozove, da v roku 2 dni pošlje popravljeno verzijo naloge;
· ko je diplomska naloga vsebinsko in oblikovno ustrezna in pripravljena za vezavo, mentor o tem obvesti študenta in referat za študente, najkasneje 5 dni pred datumom zagovora v tekočem mesecu (v nasprotnem se študenta uvrsti na naslednji datum zagovora);
· študent odda nalogo (1 izvod) v trdo vezavo v skladu z oblikovno tehničnimi navodili VSŠ (Obr_D3a: Predloga diplomske naloge z oblikovno-tehničnimi navodili). Trdo vezan izvod dostavi v referat za študente, najkasneje na dan zagovora. 
· študent v spletno učilnico VSŠ pod zavihek Diplomske naloge naloži elektronski izvod končne verzije diplomske naloge kot Wordov dokument brez vseh zaščit.
· Študent izpolni anketo za diplomante (povezava poslana s strani Referata pred zagovorom)
V primeru, da popravki diplomske naloge niso izvršeni pravočasno, se študenta uvrsti na naslednji termin zagovora.


Diplomski izpit 
Študent pred zagovorom odda mentorju v pregled predlog predstavitve  diplomske naloge pred komisijo za diplomski izpit (PPT oblika). Predstavitev naj ima od 10 do 20 ppt strani. Vsebovati mora naslovno stran z navedbo podatkov o diplomski nalogi, stran z navedbo ciljev,  strani s predstavitvijo vsebine diplomske naloge ter stran s sklepnimi ugotovitvami.
Zagovor diplomske naloge je javen in poteka pred komisijo, ki jo sestavljajo mentor, predsednik in član, razpored zagovorov z imeni in priimki študenta, člani komisije in  naslovom diplomske naloge, mora biti objavljen na spletni strani VSŠ, najmanj 5 dni pred rokom diplomskega izpita v tekočem mesecu. 
Diplomski izpit poteka praviloma individualno in traja največ pol ure. Čas za predstavitev je največ 15 minut. Po predstavitvi predsednik komisije pozove mentorja in člana komisije k postavitvi vprašanj. Nato postavi vprašanja študentu predsednik komisije. Po predstavitvi in vprašanjih komisija na zaprti seji oceni diplomsko nalogo, predstavitev in odgovore na vprašanja. 
Predsednik komisije vsem prisotnim na kratko obrazloži oceno diplomskega dela, razglasi pridobljen strokovni naslov diplomanta in s priložnostnim nagovorom konča diplomski izpit. Ocena diplomske naloge in ocena zagovora je usklajena ocena vseh članov komisije.
